Dis Okay met Rene | René du Preez
Dis Okay met Rene (kliek hier)
Die finansiële raadgewer en ma van twee seuns – met twee boeke op haar kerfstok – Rene du Preez, se eie Facebook-videoreeks het onlangs afgeskop, en beloof om vroue te inspireer en selfde tyd finansiële raad te bied.
In dié reeks, wat Dis OKAY met Rene heet, gesels Rene met verskeie ma’s, oumas, dogters, vriendinne en sterk vroue oor vrouwees en die uitdagings wat daarmee gepaard gaan. Finansies en die stres vir vroue as die broodwinner word ook onder die vergrootglas geplaas. “’n Onderwerp wat min aangeraak word in ons huise is finansies. Mans hanteer gewoonlik die begroting en so wil baie vroue nie daarby betrokke raak nie, tot iets gebeur en die vrou noodgedwonge moet beheer neem. Op daardie stadium is daar chaos. Dis belangrik dat elke vrou moet weet waaroor die basiese rondom finansies gaan en dat sy ’n baie belangrike rol hierin speel.,” vertel sy.
Rene sê dat die konsep gebore is na jare se bemagtiging aan vroue en haar eie persoonlike ervarings. “Omdat ek so baie voor vroue staan en praat oor finansies en seer, het ek besef elkeen het ’n storie en ons kan by mekaar leer.” Volgens Rene sal die videoreeks kykers inspireer en laat besef dat mens kan weer opstaan, nie te min het Rene se bemoediging kykers so laat groei en baie vrouens nuwe hoop gegee en deur dit het Rene tot dus vêr haar doel bereik.
Rene het in ’n doodgewone middelklas ouerhuis groot geword waar daar baie liefde was. Baie verkeerde besluite en hardkoppigheid het haar ’n pad laat stap, en met deursettingsvermoë en haar oë na Bo het sy ’n sukses gemaak. Daarom wil sy nou ander vroue bemagtig om nooit te vergeet wie hulle is en wat hulle drome is nie. Rene is vanjaar tien jaar in dié bedryf en sê dat sy elke dag sien hoe mense hulle finansies verkeerd bestuur. “Daar is finansiële drome maar niemand het ons geleer hoe om dit te verwesenlik nie. Met bietjie leiding is alles moontlik,” voeg sy by.
Wanneer sy egter nie raad oor finansies kon gee nie, sou sy graag funksies wou koördineer. “Ek is ’n pleaser en daar is vir my niks lekkerder om te sien as ’n plan bymekaar kom nie…en ek hou van mooi goed.” Sy leef ook met die leuse: “Vat my hand en ek wys jou my hart.”
Rene het die voorreg gehad om ander vrouens soos Lynn Olivier, Cordelia Louise, Demi Lee Moore, die bekende Lydia Winchester en nog vele meer te benader om hulle harte en unieke stories te hoor en so het hulle die waarde van vrouwees net nog ryker gemaak. Lydia Winchester was onlangs die gas en vertel sy vir ons haar storie.
Bekend as die ‘Ma’ van die musiekbedryf, Auntie Poppie of net ‘n ongelooflike legende in die Afrikaanse musiekbedryf – Lydia Winchester wat haar storie van deursettingsvermoë, harde werk en self vertroue met Rene gedeel het.
Haar storie kan ons almal weer laat besef dat ons God so groot en wonderlik is. Hy lei ons op ongelooflike paaie na geleenthede waaraan ons nooit eers gedroom het nie.
Diè storie vertel ook vir ons om te vertrou en moed te hou. God is daar, Hy luister en Hy sal antwoord op Sy tyd. Ons moet ook onthou om nie ons lewens te vêr vooruit te beplan nie, ons mag dalk die geleentheid wat God vir ons skep mis.
Vir Rene het die bedryf ook geleer om respek vir mense se omstandighede en sienings te hê en dat elkeen van ons uniek is. “Om my twee seuns gebalanseerd groot te kon maak met goeie waardes en respek en nederigheid,” skerts sy oor haar grootste uitdaging.
Behalwe om ander vrouens met die nodige finansiële raad by te staan beplan Rene ook ’n opwindende program TV-program te maak, maar hieroor wil sy nog nie veel verklap nie.
Nuwe episodes van “Dis OKAY met Rene” word elke eerste Vrydag van die maand op Rene du Preez se Facebook-blad gelaai. Hou gerus haar blad dop om te sien hoe merkwaardig “normale” mense se stories kan wees…
Die eerste episode van ‘Dis OKAY Met Rene’ kuier Laetitia Swanepoel saam Rene. Laetitia vertel haar storie van groot en hartverskeurende gebeure wat haar as vrou, ma en dogter baie dinge laat bevraagteken het. Sy het eerstehands ervaar hoe erg ‘Rock bottom’ regtig is, maar haar storie van hoop en hoe dit haar die vrou gemaak het wat sy vandag is.
Rene gesels in episode twee met Lynn van Vuuren. Weet jy hoe geseënd kan jy wees, wanneer jy net bietjie om jou kyk en dankbaar word vir al die mooi dinge in jou lewe?
In hierdie episode van ‘Dis OKAY Met Rene’ gesels sy met Mariandra Heunis. Ons besef nie genoeg dat ons lewens in ‘n oogwink kan verander nie. Dan moet ons stop en begin vrae vra soos: Maak ons genoeg finansiele voorsiening vir ‘n krisis.
Cordelia lyk op die oog af soos ‘n beeldskone vrou wat nog nooit gesukkel het nie, maar min het Rene geweet hoe diep haar spore van die lewe al getrap is met hartseer en aanvaarding. Sy het my veral geleer dat “Looks can be deceiving” end at ons meer na mekaar se stories moet luister.
Elke mens het ‘n storie, maar ‘n reus het ‘n paar. Suzette Marais is bekend vir haar dinamiese persoonlikheid en sukses as entrepreneur, maar wat vat dit alles om so mens te word?
Van aanhou en uithou en weer probeer kan jy vir Demi Lee Moore niks vertel nie.. In episode 6 vertel Demi vir Rene haar storie van hoop en dat dit vir baie mense ‘n goeie lewensles kan wees.
Bekens as die ‘Ma’ van die musiekbedryf auntie Poppie of net ‘n ongelooflike legend in die Afrikaanse musiekbedryf – Lydia Winchester wat haar storie van deursettingsvermoë, harde werk en selfvertroue deel.
In vandag se epsiode kuier Tania van Twisk by Rene. Tania het haar storie met Rene gedeel waar deursettingsvermoë ‘n groot rol speel. Tania het nog nie fisies weer geloop nie, maar sy het geleer hoe om aan te gaan ten spyte van omstandighede wat haar lewe totaal verander het- Sy is ‘n miljoenêrvrou in haar eie reg.
Vandag kuier twee miljoenêr vroue by my. Ons hoor nog ñ storie van hoop, onvoorwaardelike liefde en vergifnis. Angelique Gerber-Potgieter en haar ma Lynette Stemmet gesels met my oor wat dit eintlik is om iemand te vergewe, Lynette vertel vir ons ook waar vergifnis begin. Jouself. Hulle gesels ook met my oor hoe aaklig die pad na vergifnis kan wees en veral hoe moeilik maar, aanhouer wen. Hierdie gesprek met Angelique en Lynette het my eintlik ook weer laat besef dat soveel mense met seer rondloop, ons moet mekaar liefhê en mekaar ondersteun. Die lewe is donker en lelik genoeg – Ek daag jou uit om vandag iemand se dag te maak – Al is dit om vir jou vrou ñ blom uit jul tuin te pluk, jou kinders bietjie langer te druk of vir jou ouers te sê hoeveel jy julle waardeer.